Li kakapo havet null defense contra li predatores introductet in Nov-Zeland desde li comense de colonisation per Europanis, tal quam cates, rattes, furettes e hermelines, e it esset dunc presc extintet. In li 1970s on credet que solmen 18 avies masculin hat supervivet. In 1977 támen quelc females esset trovat e un programma de recuperation ha comensat. Omni li kakapos supervivente esset transfertet a tri litt insules quel es conservat liber de predatores. In 2016, pos un seson de reproduction record quel productet 34 yunellos, vi un population de 157 kakapos.